A Bizottság 2064/2001/EK Rendelete

(2001. október 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1783/2001/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy – a Közösségben hatályban lévő, a kettős ellenőrzési rendszerekre vonatkozó intézkedésekre, valamint a Közösségbe irányuló textiltermék-behozatal előzetes és visszamenőleges közösségi felügyeletére is figyelemmel – a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikkének (6) bekezdése szerinti rendelkezések alapján azt a kötelező érvényű tarifális felvilágosítást, amelyet a tagállamok vámhatóságai a termékek Kombinált Nómenklatúra szerinti besorolásával kapcsolatban adtak ki, s amely nem felel meg e rendelet rendelkezéseinek, a jogosultak további 60 napon keresztül alkalmazhatják.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A Közösségben hatályban lévő, a kettős ellenőrzési rendszerekre vonatkozó intézkedésekre, valamint a Közösségbe irányuló textiltermék-behozatal előzetes és visszamenőleges közösségi felügyeletére is figyelemmel az a tagállamok vámhatóságai által kiadott kötelező érvényű tarifális felvilágosítás, amely nem felel meg e rendelet rendelkezéseinek, az 1992. október 12-i 2913/92/EGK rendelet 12. cikke (6) bekezdése szerinti rendelkezések alapján további 60 napon keresztül használható.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 22-én.

a Bizottság részéről

Frederik Bolkestein

a Bizottság tagja

[1] HL L 241., 2001.9.11., 7. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Lábközépig érő (a hátuljánál megközelítőleg 128 cm hosszú), egyszínű, könnyű, szintetikus (100 % poliészter) szálakból álló átlátszó szövetből készült ruhadarab. A ruhadarabnak hajtókás gallérja és hosszú keskeny ujja van, elöl teljesen nyitható, jobbról balra gombolódik a gallértól a derék környékéig, bélés nélküli. A felhajtott és felvarrt szövetből egyenes szegélyt és mandzsettát alakítottak ki. A ruhadarab három, hosszában egymáshoz varrott sávból (kettő elöl és egy hátul) áll, kettő-kettő, a váll-laptól a derékig, illetve a melltől a derékig futó, ék alakú bevarrás található rajta. (más ruhadarab) (Lásd a 613. fényképet) | 62114390 | A besorolás a Kombinált Nómenklatúra magyarázata 1. és 6. általános szabályainak, az 54. áruosztály 1. megjegyzése, a 62. áruosztály 1. és 8. megjegyzése, valamint a 6211, 621143 és 62114390 KN-kód szövege alapján történik. A vékony, könnyű, átlátszó anyag nem nyújt védelmet az időjárás ellen, ami kizárja a 6202 vámtarifaszám alá történő osztályozást. Lásd még a 6101 vámtarifaszámhoz tartozó HR magyarázó megjegyzést. A hossza ellenére a ruhadarab nem hordható más, az alsótestet eltakaró ruhadarab nélkül, mivel a gombolása nem ér derék alá. Ezért nem sorolható be ruhaként. Lásd még a 61044100-61044900 vámtarifa-alszámhoz tartozó KN magyarázó megjegyzéseket. A ruhadarab hossza, amely lábközépig ér, kizárja az ingként vagy blúzként történő osztályozást a 6206 vámtarifaszám alá. Lásd még a 6106 vámtarifaszámhoz tartozó KN magyarázó megjegyzést. |

+++++ TIFF +++++

--------------------------------------------------